
Основни дейности и функции на Община Варна в контекста на националната сигурност. Програмите на Община Варна за защита на населението при бедствия и аварии, поддържане на обществения ред, охрана на критичната структура и стратегически обекти по Черноморското крайбрежие. Ролята на Варненския свободен университет ( ВСУ). Случаят „Баба Алино“ като заплаха за националната сигурност. Оценките в периодичния печат. Изводи и препоръки.

Abstract:

  Заглавието на доклада е перифраза на констатация от автореферата на дисертацията на Иво Христов Пенев, защитена във Военна академия „Г. С. Раковски“	през 2024 година. Ето и оригиналният текст: “Общините също така са и съществена част от системата за национална сигурност на държавата. Те имат важна роля в предотвратяването на  вътрешни и външни заплахи, както и за гарантиране на спокойствието и защита на благосъстоянието на населението на местно ниво“1. 
  Темата на дисертационния труд на Иво Пенев е свързана с проблема за връзките с обществеността на местната власти конкретно на Община София, авторът много точно е определил най- важните елементи на националната сигурност, които са в компетенцията на общинските структури. Не може да не направи впечатление липсата на точни законодателни задължения, които голяма част от българските общини решават на базата на своите конкретни наблюдения , част от които са отговор на потребностите на местните жители.
   На ниво „Община Варна“ основните функции по превенция и реакция са поверени на Дирекция „Управление на сигурността и контрол на обществения ред“. В структурата на дирекцията функционират три  отдела:
1. Дейности по защита на населението, който взема участие в разработването и прилагането на петгодишния  „Общински план за защита на населението при бедствия“. Служителите в този отдел отчитат рисковете от бедствия, вземат си бележки   от събития като наводнението в район „Аспарухово“ през 2014 година и извършват необходимото за подготовката на населението и общинските служби за адекватна реакция при подобни събития. Показателно в това отношение са провежданите обучения и тренировки на жителите за справяне най- вече с природните бедствия. Съществуващите планове са разработени детайлно, като в тях са указани пунктовете за евакуация, телефоните за връзка, предварителното оповестяване и т.н.
2. Отдел „Отбранително- мобилизационна подготовка“( ОПМ). Задачата му е да координира защитата при кризисни ситуации от военен и невоенен характер. Служителите от отдела работят при непосредствена връзка с Министерството на отбраната, като голяма част от плановете съдържат класифицирана информация.
3. Отдел „Видеонаблюдение“. Поддържа разширяващата се мрежа  за наблюдение на градските и крайбрежните зони. С развитието на технологиите обемът на работа на този отдел постоянно нараства. Днешното ръководство на Община Варна планира да разположи още 1000 камери, тъй като се оказва, че видеонаблюдението е едно от най- надеждните средства за осигуряване сигурността на населението
   Като морска столица на България градът Варна и общината имат да решават доста от проблемите на националната сигурност, свързани с подводната сигурност и националната координация. Тъй като местните власти нямат преки отбранителни правомощия под вода, защитата на газопроводи, оптични кабели, пристанищни съоръжения се осъществява  в партньорство с Военноморските сили (ВМС) и международните съюзници.
   Община Варна не е пряк член или самостоятелна част от командата на НАТО, тъй като Алиансът взаимодейства на държавно ниво чрез Министерството на отбраната и Българската армия. Въпреки това географското положение на Варна я прави стратегическа точка за сигурността на Черноморския регион, което от своя страна оказва пряко влияние върху местната инфраструктура, логистика и икономика чрез ключови национални и съюзнически проекти.
   Интеграцията на структурите на територията на Община Варна в системата на НАТО се изразява в следните направления:
1. Военноморски координационен елемент ( Регионален център на НАТО). Към днешна дата основната му функция е събирането на данни за ситуационната осведоменост в Черно море и координация на съвместни учения. За съществуването и функционирането на този център обществеността знае малко, тъй като той пряко е свързан с разработването на военните планове за отбрана.  Публично беше съобщено, че България предлага тази структура да бъде развита в Регионален център за военноморско сътрудничество и координация, с което ролята на града в командната верига на Източния фланг чувствително ще бъде засилена.
2. Инфраструктури проекти и „Военна мобилност“. В тази област изключително важен се оказва хармонизираният коридор за военна мобилност на базата на подписано споразумение между България, Гърция и Румъния за бързо придвижване на отбранителните сили. В този контекст Варна придобива ключова логистична роля.
  Включването на България в подобни споразумения води до необходимостта от модернизация на пристанищната съоръжения. Община Варна е включена в Проект за удълбочаване на акваторията и ремонт на пристанищната инфраструктура на стойност 132 милиона лева ( цената в евро предстои да бъде коригирана). Целта е осигуряването и логистичната поддръжка на съюзническите кораби.
   През последните месеци все по- често се обсъжда проблема за ремонт на Аспаруховия мост, който  е стратегическо съоръжение.  Община Варна е обявила конкурс за концепция как да бъде  организирано движението при евентуалното затваряне на моста за ремонт на подводната му част и укрепването на бетонните колони и носещите конструкции. Вероятно ще се мисли и за решаването на логистичните проблеми, които засягат националната сигурност на България.
   Амбициите на настоящото правителство на България е да започне изграждането на  дългоочакваната магистрала Бургас – Варна, с която да се отвори още един коридор между Турция и Европейския Съюз Ако се вярва на министър Иван Шишков, в проекта на тази магистрала е включено и изграждането на втори мост над Варненското езеро. Политици като Костадин Костадинов  обаче определят идеята строителството да бъде възложено на турски фирми като заплаха за националната сигурност, което допълнително ще забави изграждането на тази толкова необходима транспортна връзка.
   Новата военноморска инфраструктура изисква и нови комуникационни и информационни системи. Известно е, че във военните формирования във Варна се внедряват проекти по Инвестиционната програма на НАТО за инвестиции в сигурността  (NSIP). Това означава изграждане на модерни брегови командни  комуникационни системи и информационни центрове.
   Голяма част от изброените проекти се ръководят на централно ниво от държавата, но те имат силен отзвук както в Общинския съвет -Варна, така и сред населението. Политическите сили изразяват опасения, че градът се превръща  в потенциална мишена. Те акцентират върху факта, че само на около 300 километра от България се водят военни действия, а скоростта на съвременните ракети няма да позволи те да бъдат прихваната и унищожени , преди да нанесат трудни дори за представяне по своите мащаби разрушения.
   Решаването на проблемите на националната сигурност в Община Варна се сблъсква с две трудни за обединяване противопоставяния. Първото от тях е желанието Варна да се развива като курортен център. Политик като Бойко Борисов изразяваше желанието в Черно море да плуват яхти и платноходки вместо военни кораби. Зачестилите падания на дронове ( засега без взривни устройства)  по черноморското крайбрежие поставят въпроса как може да бъде постигнато това. Началникът на отбраната на Република България адмирал Евтимов е категоричен: “Морските пространства отдавана не са само среда за транспорт, енергийни доставки, обмен и достъп до ресурси. Те се превърнаха в среда на геополитическо и стратегическо противопоставяне, където се проектират и пресичат глобални и национални интереси, и понякога се стига до директна конфронтация“2. 
   На празника на Военноморските ни сили адмирал Евтимов публично оповести, че по линия на Европейския Съюз заедно с Румъния България работи по изграждането на гражданска регионална структура – Център за морска сигурност. Според него защитата на критичната морска инфраструктура, включително и подводна, трябва да бъде постоянна задача, а не реакция след инцидент.
   За жителите на Община Варна най- важна се оказа изложената от адмирал Евтимов позиция на командването на ВМС и на Министерството на отбраната:“ Черно море не трябва да бъде пространство, ограничено от заплахите, а да се възприема като зона, която осигурява свобода на корабоплаване, търговия инвестиции и ДА БЪДЕ ТЪРСЕНА ТУРИСТИЧЕСКА ДЕСТИНАЦИЯ ( подчертано от мен- П.Х.), избрана от хората за прекарване на своята почивка и круизни пътувания. Ние ще продължим да работим н тази посока“3.
   Посочените проблеми в дейността на община Варна като съставна част от системата за национална та сигурност на Република България поставят въпроса за качествата на специалистите, които трябва да се занимават с тяхната решаване. Тук е мястото на отдадем дължимото на Варненския свободен университет „Черноризец Храбър“ (ВСУ), който заема пионерска и стратегическа роля в развитието на националната сигурност. Чрез своята катедра „Сигурност и безопасност“ към Юридическия факултет университетът оказва влияние в няколко ключови направления.
   1.През 1995 година ВСУ разкрива и акредитира специалност „Национална и корпоративна сигурност“, която днес се нарича „Защита на националната сигурност“. По този начин се разбива съществуващия модел на тясно профилирани ведомствени академии (Академия на МВР и Военна академия), като се дава възможност в сектора да навлязат и външни експерти. През 1997 година по предложение на ВСУ Министерският съвет утвърждава и специалността „Противодействие на престъпността и опазване на обществения ред“. Катедрата е създадена  с активното участие на генерал Илия Илиев, който привлича високо квалифицирани специалисти, които подготвят кадри с широк спектър на реализация в структурите на МВР, ДАНС, ДАР, Министерството на отбраната (МО) , Военна полиция, както и в областта на  частната и корпоративната сигурност и охранителни компании. 
   2. По инициатива на ръководството на ВСУ е създадена Черноморска академия за сигурност Чрез нея ВСУ се утвърждава като регионален лидер в областта на киберсигурността и геополитическата стабилност, обслужвайки националните интереси на България с фокус върху Черноморския регион и Западните Балкани.
    „Черноморската академия за сигурност към Варненския свободен университет е създадена през месец март 2019 година с помощта на водещи израелски специалисти в различни сфери на националната сигурност. Решението бе продиктувано от динамичните промени в Близкия Изток с пряк ефект върху България и другите членки на Европейския съюз и необходимостта от високо квалифицирани специалисти в държавните и силовите структури. Концепцията на проекта се базира на необходимостта от повишаване нивото на националната сигурност на Република  България чрез подпомагане на правителствени и силови структури и висши учебни заведения в областта на кибер и националната сигурност, както и защита на населението посредством обучение . Киберпрестъпността е най- голямата заплаха за всяка компания по света и един от най- големите проблеми на човечеството“4 .
   Ректорът на ВСУ проф. Петър Христов споделя, че  в Черноморската академия за сигурност се въвежда в пилотна експлоатация  първият в момента и единствен на Балканите симулатор Kiber Range. Симулаторът разполага с 15 сценарии и 3 степени на сложност, предназначени за студенти, експерти и служители в силовите структура. Обучението се осъществява от водещи израелски специалисти, а преминалите курса получават съвместен сертификат от Черноморската академия за сигурност и Центъра за иновации и киберсигурност на Израел.5
   Според проф. Христов дейностите на Черноморската академия за сигурност са насочени да служат на националните интереси на Република България с водеща позиция за Западните Балкани. В заключение той направи извода, че разгръщането на академията и нейния статус като регионален лидер  в областта на кибер и националната сигурност е един от ключовите фактори за превръщането на гр. Варна в център за върхови постижения в областта на националната сигурност.
   3. Специалностите по сигурност на ВСУ привличат чуждестранни студенти по програма „Еразъм“, както и чужди експерти за специализирано обучение ( като пример може да бъде посочена подготовката на стотици служители по пожарна безопасност от Турция).
   4. Националната сигурност и управлението на риска редом с киберсигурността и изкуствения интелект продължават да бъдат сред приоритетите в дългосрочното развитие на Варненския свободен университет. Университетът поддържа активни докторски програми в направление 9.1. „Национална сигурност“. Провежданите научни конференции и отпечатаните научни трудове в тази област показват стремежа на ръководството на университета да разработва съвременни теоретични модели за национална устойчивост и международно сътрудничество в сектора.
   През месец май 2026 година проф. Христов потвърждава, че ВСУ „Черноризец Храбър“ ще продължи да развива и  направлението на националната сигурност, където вече има изградени традиции. Според него светът става все по- сложен и несигурен – от киберзаплахите до хибридните рискове  и защитата на критичната инфраструктура, така че  подготовката на експерти с модерно мислене и интердисциплинарен профил е изключително важна за държавата 6.
  Изложените факти свидетелствата за огромната работа, извършвана на територията на Община Варна, за да бъде тя призната като съществена част от националната сигурност на България. Едновременно с това нашумелият казус „Баба Алино“ дава представа и за други подходи към този изключително важен за страната проблем, подронващ авторитета на политически партии, държавни и общински структури и институции, на чиято съвест тежи изграждането на цял нелегален град.
   Известната юристка и лидер на политическа партия Татяна Дончева е категорична: “Незаконният комплекс край Варна е въпрос на националната сигурност, а не просто строителен казус“7. В дискусията се включва и лидерът на партия „Прогресивна България“ Румен Радев.“ Това не е само незаконно строителство. Тук са свързани  и много процеси, насочени срещу националната сигурност на България“8.  Емилия Милчева от своя страна нарича в „DW” нелегалния град „Малката Одеса“, визирайки подобни населени места в САЩ 9. За Тома Биков този казус е само медийна пушилка 10.  В същата публикация обаче той задава редица въпроси:“ Към момента на избухването на скандала Невзоров не беше в България. Тогава стана ясно, че няколко месеца по-рано ДАНС първо са издали заповед за изгонването му от страната като заплаха за националната сигурност, а седмица по-късно са я отменили. И докато се говореше, че Невзоров е напуснал България с кола на украинското посолство, всички се питаха къде е той. Малко по-късно украинският бизнесмен се върна сам, беше посрещнат от служители на МВР на границата, а след това разпитан като свидетел и освободен. По това време самият премиер Румен Радев обяви: „Показанията на Невзоров са изключително важни, за да стигнем до същината на този случай на незаконно строителство във Варна. Това дали и как е оказвал посланикът на Украйна политическо влияние, надявам се да разберем и от показанията на Невзоров“. Няколко месеца по-късно е редно да попитаме какво стана с показанията на Невзоров и с тяхната важност, след като нито има обвинени, нито разследвани?“ Може би най-точен от всички е Румен Миланов:“ Не бих казал, че КУБ може да застраши сигурността, но показва, че имаме пропуски в работата по линя на националната сигурност“11.
   Казусът „Баба Алино „ край Варна наистина се превърна в централен проблем за националната сигурност на България, свързан с десетилетния системен отказ на държавните институции да прилагат закона, както и дълбокия пробив в правоприлагането, разузнаването  и екологичната стабилност. Дали ще бъде разрушен незаконният град или случаят ще бъде заметен предстои да разберем, но вече са ясни няколко аспекта, чрез които „Баба Алино“ рефлектира върху националната сигурност.
1. Институционна слепота и чадър над престъпността
   Няма строителна фирма или строителен предприемач, които да успеят да получат разрешение за строителство, без да бъдат спазени изискванията на закона. Проектирането и изграждането на „Баба Алино“ наистина е въпрос на „сплотена корупция“, което никоя институция на е забелязала q тъй като всички те са гледали с „широко затворени очи“. Едва ли някога ще станат известни размерите на паричните вноски, благодарение на които са получавани необходимите подписи и разрешителни.
   Поразителна се оказва слепотата на ДАНС, която не е предприела никакви действие за спиране на строителството. Случаят с изгонването на лидера на КУБ Олег Невзоров и неговото завръщане в България нямат аналог. Странното е, че дори президентът Радев не е получил информация какви сили са намесени в този скандал. Освен това сигналите за мащабна незаконна сеч и строителство в района на природен парк „Златни пясъци“ просто са били игнорирани, заповедите за спиране на строителните дейности започват да се издават със забавяне от около една година.
2. Екологична сигурност и застрашаване на ресурси
Едва при проверката , предприета от държавните институции след разрастването на скандала, са  откриват незаконни водовземни съоръжения, захранващи незаконния комплекс. Според Виолета Комитова около 50 новопостроени кооперации във Варна чакат законен ред да бъдат включени в електрозахранването поради липса на мощности, за „Баба Алино“ обаче  такъв проблем изобщо не съществува.
3. Политическа корупция и ерозия на държавността
Настоящият кмет на Варна дефинира изграждането на „Баба Алино“ като „чудовищно престъпление“. Все още обаче никой не се наема да обясни как на територията на суверенна държава може да изникне нелегално селище извън контролите на закона. Няма как да не бъде направен извод за капитулирането на правовия ред пред икономическите интереси.
   Вече може да се каже, че всички български институции са убедени в едно: ако бъде спазен законът, нелегалното селище трябва да бъде разрушено. Странно е защо тогова съдът спира това разрушаване. Ако „Баба Алино“ се появява в резултат на действията на дълбоко корумпирания апарат, какъв извод може да се направи за правовата ни система, която твърди, че законът трябва да важи еднакво за всички граждани на страната. Дори AI е стигнал до простата истина, че „Баба Алино“ е класически пример за това как локални корупционни схеми и липса на контрол могат да прераснат в криза на националната сигурност, доказваща, че най- големите заплахи за сигурността на страната често произтичат от вътрешното разлагане на институциите“.

                        Използвана литература
1. https://rndc.bg/wp-content/uploads/2024/05/auto_penev_all.pdf
2. https://moreto.net/novini-php?n=535079
3. Пак там
4. https://varnacouncil.bg/wp-content/uploads/2020/04/Predlojenie-ot-VSU-Varna-za-Nagrada-Varna-za-prof.-Ionko-Kunchev.pdf
5. Пак там
6. https://delnik.bg/science/do-2029-g-varnenskiyat-svoboden-universitet-sthe-bade-model-na-visshe-uchilisthe-po-prilozhni-nauki-kaza-rektorat-prof-petar-hristov/1065891/#google_vignette
7. https://www.plovdiv24.bg/novini/Bylgaria/Tatyana-Doncheva-Nezakonniyat-kompleks-krai-Varna-e-vupros-na-nacionalna-sigurnost-a-ne-prosto-stroitelen-kazus-2974047
8. https://offnews.bg/politika/radev-za-nezakonnia-grad-kraj-varna-zashto-dans-otmeni-bezpretcedentn-867613.html
9. https://www.dw.com/bg/malkata-odesa-kraj-varna-kak-iznikna-cal-nelegalen-grad/a-77371488
10. https://silnavarna/2026б09б10
11. https://www.bgnes.bg/milanov-kub-ne-moje-da-zastrashi-nacionalnata-sigurnost-no-pokazva-che-imame-propuski
   Д-р Павел Динчев  Христов
   град Варна, кв.“Аспарухово“ 
   ул.“Кирил и Методи“ № 141 
    Gsm: 0988 944 545
    E-mail: pavel3574@abv.bg






